શ્વેતાએ પોતાના લગ્નની જાહેરાત ઝલક દિખલા જા 6ના મંચ ઉપરથી જ કરી હતી. શોમાં તમામ સ્પર્ધકોને ફૅમિલી થીમ આપવામાં આવી હતી કે જ્યાં શ્વેતાએ પરફૉર્મ કર્યુ હતું અને પછી પોતાના પ્રથમ લગ્નથી પ્રાપ્ત 13 વરસની પુત્રી પલક તેમજ પુરુષ મિત્ર અભિનવ સામે પોતાના લગ્નના નિર્ણય અંગે દુનિયાને માહિતી આપી હતી. જોકે શ્વેતાએ ત્યારે જણાવ્યુ હતું કે તેમના દાદાજીની તબીયત સારી નથી. તેથી લગ્નની તારીખ પાકી નથી કરાઈ, પણ હવે તે તારીખ નક્કી થઈ ગઈ છે. શ્વેતા 13મી જુલાઈ, 2013 શનિવારના રોજ અભિનવ સાથે પરણી જશે.